**Urbroj: 511 / 2017**

**Đakovo, 03. travnja 2017.god.**

Na temelju članka 40. i 41. Zakona o ustanovama (N.N.76/93,29/97,47/99 i 35/08)., Uredbe o državnoj ergeli Đakovo i Lipik (Narodne novine br.96/10 i 106/12), članka 28. Statuta Državne ergele Đakovo i Lipik i Odluke Upravnog vijeća od 04. travnja 2017. godine Upravno vijeće Državne ergele Đakovo i Lipik raspisuje

**N A T J E Č A J**

**za imenovanje ravnatelja Državne ergele Đakovo i Lipik- 1 izvršitelj**

**UVJETI**

* državljanstvo Republike Hrvatske
* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij agronomske ili veterinarske struke
* radno iskustvo u struci u trajanju od najmanje 5 godina
* znanje jednog stranog jezika
* znanje rada na računalu
* da protiv njega nije pokrenuta istraga odnosno da se ne vodi kazneni postupak zbog kaznenog djela koje se goni po službenoj dužnosti
* iskustvo u vođenju ili rukovođenju i iskustvo u timskom radu

**UZ PRIJAVU KANDIDATI TREBAJU PRILOŽITI**

* životopis
* presliku domovnice
* dokaz o stručnoj spremi (presliku diplome)
* dokaz o radnom iskustvu u struci (potvrda HZMO)
* potvrda o nekažnjavanju ne starija od 6 mjeseci
* plan rada za mandatno razdoblje
* potvrda ili odgovarajući dokaz o položenom stranom jeziku

Ravnatelja imenuje Upravno vijeće Državne ergele na prijedlog ministra poljoprivrede RH na razdoblje od 4 godine i ista osoba može se ponovno izabrati.

Rok za podnošenje prijava je 8 dana od dana objave natječaja u Narodnim novinama.

Nepravodobne i nepotpune prijave neće se razmatrati. O rezultatima natječaja kandidati će biti pismeno obaviješteni u zakonskom roku od strane Državne ergele Đakovo i Lipik.

Prijave se dostavljaju preporučeno poštom na adresu: Državna ergela Đakovo i Lipik, Augusta Šenoe 45 Đakovo, sa naznakom „NE OTVARATI“- NATJEČAJ ZA IMENOVANJE RAVNATELJA

Izrazi koji se u ovom natječaju koriste za osobe u muškom rodu, upotrijebljeni su neutralno i odnose se na muške i ženske osobe.

**Predsjednik Upravnog vijeća DEĐL**

**Damir Agičić dr.vet.med.**